b'\n_START_ARTICLE_\nKongres Nasional Parti Keadilan Rakyat 2011\n_START_SECTION_\nInti ucapan\n_START_PARAGRAPH_\nMalaysia akan terus membangun tanpa UMNO.UMNO kini menjadi teras kepada politik gelap .Parti Keadilan Nasional bergabung dengan Parti Rakyat Malaysia menjadi Parti Keadilan Rakyat._NEWLINE_Slogan PKR ialah \xe2\x80\x98Keadilan Untuk Semua\xe2\x80\x99, \xe2\x80\x98Ketuanan Rakyat\xe2\x80\x99 dan \xe2\x80\x98Demi Rakyat\xe2\x80\x99.Deklarasi Permatang Pauh adalah tekad rakyat yang berbilang bangsa dan agama untuk melancarkan gerakan reformasi total._NEWLINE_Setelah Pilihan Raya Umum 2008, Pakatan Rakyat turut menang 9 daripada 16 Pilihan Raya Kecil yang diadakan. Rakyat Sarawak turut melakar lanskap politik baru Sarawak. PKR menang di Ba\xe2\x80\x99 Kelalan, Krian dan Batu Lintang._NEWLINE_Penyelewengan UMNO jelas dalam isu National Feedlot Corporation (NFC). RM 250 juta amat bertentangan dengan \xe2\x80\x98Ketuanan Melayu\xe2\x80\x99 ._NEWLINE_Perdana Menteri Dato\xe2\x80\x99 Sri Najib Tun Razak mengumumkan pemansuhan Akta Keselamatan Dalam Negeri (ISA) sempena Hari Malaysia. Tetapi 13 orang ditahan di Sabah di bawah ISA pada minggu lalu._NEWLINE_Mahkamah Rayuan memutuskan bahawa Seksyen 15 (5) (a) Akta Universiti dan Kolej Universiti (AUKU) bercanggah dengan Perlembagaan Persekutuan.Malangnya Profesor Dr. Abdul Aziz Bari dan mahasiswa UKM4 dikongkong dari berbicara dengan bebas. Ini mengingatkan kita kepada sajak Taufik Ismail yang berjudul \xe2\x80\x9cTakut 66, Takut 98\xe2\x80\x9d._NEWLINE_Ketua Audit Negara mengesahkan bahawa prestasi ekonomi di negeri-negeri Pakatan Rakyat adalah baik. Kedudukan Wang Tunai Negeri Selangor menunjukkan peningkatan yang ketara pada tahun 2010 Buku Jingga adalah bukti dokumen Pakatan Rakyat untuk memartabatkan rakyat dalam bidang sosio ekonomi._NEWLINE_Perdana Menteri UMNO yang mengisytiharkan \xe2\x80\x9cperang cyber\xe2\x80\x9d terhadap KEADILAN dan Pakatan Rakyat dengan melancarkan Konvensyen Media Sosial menunjukkan keterdesakan pemerintah untuk meraih sokongan anak muda._NEWLINE_Tiada universiti Malaysia yang disenaraikan Times Higher Education 400 Top World University Ranking untuk tahun 2011/2012. Sedangkan National University of Singapore berada di kedudukan 40 terbaik dari 400 universiti seluruh dunia._NEWLINE_Anak muda di kota- kota besar seperti New York, London dan Portland melancarkan protes terhadap elit korporat yang membolot khazanah negara. Mereka mewakili 99% rakyat._NEWLINE_Konspirasi untuk memenjarakan Anwar Ibrahim semakin kuat.Anak-anak muda dan wanita berikrar akan bangkit meruntuhkan tembok kezaliman penjara untuk membebaskan Anwar Ibrahim. Pakatan Rakyat telah sepakat bahawa Anwar Ibrahim adalah Perdana Menteri Malaysia yang ke-7.'